CELEX: 22013D0018
Language: el
Date: 2013-02-01 00:00:00
Title: Απόφαση της Μεικτής Επιτροπής του ΕΟΧ αριθ. 18/2013, της 1ης Φεβρουαρίου 2013 , για την τροποποίηση του παραρτήματος IX (Χρηματοπιστωτικές υπηρεσίες) και του πρωτοκόλλου 37 της συμφωνίας για τον ΕΟΧ, που περιέχει τον κατάλογο του άρθρου 101

30.5.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 144/23
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 18/2013
   της 1ης Φεβρουαρίου 2013
   για την τροποποίηση του παραρτήματος IX (Χρηματοπιστωτικές υπηρεσίες) και του πρωτοκόλλου 37 της συμφωνίας για τον ΕΟΧ, που περιέχει τον κατάλογο του άρθρου 101
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο («συμφωνία για τον ΕΟΧ»), και ιδίως τα άρθρα 98 και 101,
   Εκτιμώντας τα ακόλουθα:
   
               (1)
            
            
               Η απόφαση 2010/C 326/07 της Επιτροπής, της 2ας Νοεμβρίου 2010, για τη συγκρότηση του ευρωπαϊκού πολυμερούς φόρουμ για την ηλεκτρονική τιμολόγηση (e-invoicing) (1) πρέπει να ενσωματωθεί στη συμφωνία για τον ΕΟΧ.
            
         
               (2)
            
            
               Για την ορθή λειτουργία της συμφωνίας για τον ΕΟΧ, το πρωτόκολλο 37 της συμφωνίας για τον ΕΟΧ πρέπει να επεκταθεί ώστε να συμπεριλαμβάνει το ευρωπαϊκό πολυμερές φόρουμ για την ηλεκτρονική τιμολόγηση (e-invoicing) που συγκροτήθηκε με την απόφαση 2010/C 326/07 της Επιτροπής, και το παράρτημα IX της συμφωνίας για τον ΕΟΧ πρέπει να τροποποιηθεί ώστε να προσδιορίζονται οι διαδικασίες συμμετοχής στο εν λόγω φόρουμ.
            
         
               (3)
            
            
               Το παράρτημα IX και το πρωτόκολλο 37 της συμφωνίας για τον ΕΟΧ πρέπει, επομένως, να τροποποιηθούν αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Μετά το σημείο 31εγ (απόφαση 2010/578/ΕΕ της Επιτροπής) του παραρτήματος IX της συμφωνίας για τον ΕΟΧ παρεμβάλλονται τα ακόλουθα:
   
               «31εδ.
            
            
               
                  32010 D 1203(02): απόφαση 2010/C 326/07 της Επιτροπής, της 2ας Νοεμβρίου 2010, για τη συγκρότηση του ευρωπαϊκού πολυμερούς φόρουμ για την ηλεκτρονική τιμολόγηση (e-invoicing) (ΕΕ C 326 της 3.12.2010, σ. 13).
               Λεπτομέρειες συμμετοχής των κρατών της ΕΖΕΣ σύμφωνα με το άρθρο 101 της συμφωνίας:
               Κάθε κράτος της ΕΖΕΣ μπορεί να ορίσει ένα πρόσωπο που θα συμμετέχει ως παρατηρητής στις συνεδριάσεις του ευρωπαϊκού πολυμερούς φόρουμ για την ηλεκτρονική τιμολόγηση.».
            
         Άρθρο 2
   Το ακόλουθο σημείο παρεμβάλλεται στο πρωτόκολλο αριθ. 37 (που περιέχει τον κατάλογο που προβλέπεται στο άρθρο 101) της συμφωνίας για τον ΕΟΧ:
   
               «38.
            
            
               Ευρωπαϊκό πολυμερές φόρουμ για την ηλεκτρονική τιμολόγηση (e-invoicing) (Απόφαση 2010/C 326/07 της Επιτροπής).».
            
         Άρθρο 3
   Τα κείμενα της απόφασης 2010/C 326/07 της Επιτροπής στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 4
   Η παρούσα απόφαση αρχίζει να ισχύει την επομένη της τελευταίας κοινοποίησης βάσει του άρθρου 103 παράγραφος 1 της συμφωνίας για τον ΕΟΧ (2).
   Άρθρο 5
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 1η Φεβρουαρίου 2013.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Gianluca GRIPPA
      
   
   
      (1)  ΕΕ C 326 της 3.12.2010, σ. 13.
   
      (2)  Δεν έχουν αναφερθεί συνταγματικές απαιτήσεις.